**Извод из П РА В И Л Н И К А о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања ( „Сл. гласник РС – Просветни преглед“, бр. *15/2018, 18/2018 i 3/2019)***

**Назив предмета ГРАЂАНСКО ВАСПИТАЊЕ**

**Циљ**учења Грађанског васпитања је да ученик изучавањем и практиковањем основних принципа,

вредности и процедура грађанског друштва постане свестан својих права и одговорности, осетљив

за потребе појединаца и заједнице и спреман да активно делује у заједници уважавајући демократске

вредности.

**Разред Шести**

**Годишњи фонд часова 36 часова**

**ИСХОДИ**

**По завршетку разреда ученик ће бити у стању да:**

– образложи везу права и одговорности на примеру;

– наведе примере за групу права *слобода да* и *заштита од*;

– аргументује значај инклузивног образовања, права и потребе за

образовањем свих ученика;

– штити своја права на начин који не угрожава друге и њихова права;

– идентификује показатеље кршења права детета у свакодневном

животу, примерима из прошлости, литературe;

– сврсисходно користи кључне појмове савременог демократског

друштва: демократија, грађанин, власт;

– образложи улогу грађана у друштвеном систему и систему власти на

примеру;

– разликује стварну партиципацију ученика у одељењу и школи од

симболичке и декоративне;

– позитивно користи интернет и мобилни телефон за учење, информи-

сање, дружење, покретање акција;

– образложи могући утицај друштвених мрежа на ставове и деловање

појединца;

– примени 7 правила за сигурно четовање и коришћење СМС порука;

– препознаје ситуације дигиталног насиља и зна како да реагује и коме

да се обрати за помоћ;

– учествује у избору теме, узорка и инструмента истраживања;

– учествује у спровођењу истраживања, прикупљању и обради добије-

них података и извођењу закључака;

– презентује спроведено истраживање и добијене резултате;

– процењује ефекте спроведеног истраживања и идентификује пропу-

сте и грешке;

– у дискусији показује вештину активног слушања, износи свој став

заснован на аргументима, комуницира на конструктиван начин;

– учествује у доношењу правила рада групе и поштује их;

– проналази, критички разматра и користи информације из различитих

извора.

**ОБЛАСТ /ТЕМА И САДРЖАЈИ**

**ЉУДСКА ПРАВА**

**Права и одговорности**

Моја и твоја права – наша су права.

Права и одговорности.

Посебна група права: *слобода да* и припадајуће одговорности.

Посебна група права: *заштита од* и припадајуће одговорности.

Право на очување личног, породичног, националног, културног и

верског идентитета и припадајуће одговорности.

Право на квалитетно образовање и једнаке могућности за све и при-

падајуће одговорности.

Инклузивно образовање ‒ квалитетно образовање за све.

**ДЕМОКРАТСКО**

**ДРУШТВО**

**Демократско друштво и партиципација грађана**

Демократско друштво – појам, карактеристике.

Грађанин.

Дете као грађанин.

Процедуре којима се регулише живот у заједници: ко је овлашћен да

доноси колективне одлуке и на основу којих процедура.

Власт.

Нивои и гране власти.

Лествица партиципације ученика у школи: манипулација, декоратив-

на употреба, симболичка употреба, стварна партиципација.

Партиципација ученика на нивоу одељења и школе.

**ПРОЦЕСИ У**

**САВРЕМЕНОМ СВЕТУ**

**Употреба и злоупотреба интернета и мобилних телефона**

Позитивно коришћење интернета и мобилног телефона.

Шта је дозвољено, а шта није на интернету.

Утицаја друштвених мрежа на мишљење и деловање појединца.

Опасности у коришћењу интернета и мобилног телефона.

Дигитално насиље и веза са Конвенцијом о правима детета. Каракте-

ристике и последице дигиталног насиља. Седам правила за сигурно

четовање и коришћење СМС порука.

Реаговање у ситуацијама дигиталног насиља. Одговорности ученикаи школе.

**ГРАЂАНСКИ**

**АКТИВИЗАМ**

**Планирање и извођење истраживања о понашању ученика у**

**школи и њиховим ставовима о употреби/злоупотреби интернета и**

**мобилних телефона**.

Шта су ставови, на чему се заснивају и каква је њихова веза са

понашањем.

Избор теме, узорка и инструмента истраживања.

Спровођење истраживања.

Обрада података.

Тумачење резултата.

Припрема и презентација добијених резултата.

Евалуација истраживања

**Izvod iz PRAVILNIKA O NASTAVNOM PROGRAMU ZA ŠESTI RAZRED OSNOVNOG OBRAZOVANJA I VASPITANJA**

*("Sl. glasnik RS - Prosvetni glasnik", br. 5/2008, 3/2011 - dr. pravilnik, 1/2013, 5/2014, 11/2016 i 3/2018)*

|  |  |
| --- | --- |
| Naziv predmeta: | **VERSKA NASTAVA - PRAVOSLAVNI KATIHIZIS** |
| Godišnji fond časova: | **36** |
| Razred: | **Šesti** |

|  |  |  |  |  |
| --- | --- | --- | --- | --- |
| **TEMA (nastavne jedinice)** | **CILJ** | **ISHODI** Po završetku teme učenik će: | **PREPORUČENI SADRŽAJI PO TEMAMA** | **NAČIN OSTVARIVANJA PROGRAMA** |
| **I - UVOD**  **1. Upoznavanje sadržaja programa i načina rada** | • Upoznavanje učenika sa sadržajem predmeta, planom i programom i načinom realizacije nastave Pravoslavnog katihizisa; • Ustanoviti kakva su znanja stekli i kakve stavove usvojili učenici u prethodnom razredu školovanja. | • moći da sagleda sadržaje kojima će se baviti nastava Pravoslavnog katihizisa u toku 6. razreda osnovne škole;  • moći da uoči kakvo je njegovo predznanje iz gradiva Pravoslavnog katihizisa obrađenog u prethodnom razredu školovanja. | • Upoznavanje sa sadržajem programa i načinom rada | Katihizacija kao liturgijska delatnost- zajedničko je delo katihete (veroučitelja) i njegovih učenika.  Katiheta (veroučitelj) bi trebalo stalno da ima naumu da katiheza ne postoji radi gomilanja informacija ("znanja o veri"), već kao nastojanje da se učenje i iskustvo Crkve lično usvoje i sprovedu u život kroz slobodno učešće u bogoslužbenom životu Crkve.  Na početku svake nastavne teme učenike bi trebalo upoznati sa ciljevima i ishodima nastave, sadržajima po temama, načinom ostvarivanja programa rada, kao i sa načinom vrednovanja njihovog rada.  **Vrste nastave** Nastava se realizuje kroz sledeće oblike nastave: • **teorijska nastava (35 časova) • praktična nastava (1 čas)**  **Mesto realizacije nastave** • Teorijska **nastava se realizuje u učionici**; • Praktična nastava se **realizuje u crkvi - učešćem u liturgijskom sabranju;**  **Didaktičko metodička uputstva za realizaciju nastave** • Uvodne časove trebalo bi osmisliti tako da doprinesu međusobnom upoznavanju učenika, upoznavanju učenika s ciljevima, ishodima, nastavnim sadržajima, ali i tako da nastavnik stekne početni uvid u to kakvim predznanjima i stavovima iz područja Pravoslavnog katihizisa, grupa raspolaže. • Realizacija programa trebalo bi da se odvija u skladu s principima savremene aktivne nastave, koja svojom dinamikom podstiče učenike na istraživački i problemski pristup sadržajima tema. U toku realizacije stavljati naglasak više na doživljajno i formativno, a manje na saznajno i informativno. • Kvalitet nastave se postiže kada se nastavni sadržaji realizuju u skladu sa savremenim pedagoškim zahtevima u pogledu upotrebe raznovrsnih metoda, oblika rada i nastavnih sredstava. • Imajući u vidu zahteve nastavnog programa i mogućnosti transponovanja nastavnog sadržaja u pedagoško didaktička rešenja, nastavnik bi trebalo da vodi računa i o psihološkim činiocima izvođenja nastave - uzrastu učenika, nivou psihofizičkog razvoja, interesovanjima, sklonostima, sposobnostima i motivaciji učenika. • U ostvarivanju savremene nastave nastave nastavnik je izvor znanja, kreator, organizator i koordinator učeničkih aktivnosti u nastavnom procesu.  • Nastava je uspešno realizovana ako je učenik spreman da Crkvu shvati kao prostor za ostvarivanje svoje ličnosti kroz zajedničarenje sa bližnjima i Trojičnim Bogom koji postaje izvor i punoća njegovog života.  **Evaluacija nastave** Evaluaciju nastave (procenjivanje uspešnosti realizacije nastave i ostvarenosti zadataka i ishoda nastave) nastavnik će ostvariti na dva načina: • procenjivanjem reakcije učenika ili prikupljanjem komentara učenika putem anketnih evaluacionih listića;  • proverom znanja koje učenici usvajaju na času i ispitivanjem stavova;  **Ocenjivanje** Neposredno opisno ocenjivanje učenika može se vršiti kroz: • usmeno ispitivanje; • pismeno ispitivanje; • posmatranje ponašanja učenika;  **Okvirni broj časova po temama** Uvod - **1** Priprema sveta za dolazak Sina Božijeg - **5** Uvod u Novi Zavet - **5** Bogočovek Isus Hristos - **16** Crkva Duha Svetoga - **7** Evaluacija - **1+1** |
| **II - PRIPREMA SVETA ZA DOLAZAK SINA BOŽIJEG**  **2. Istorijske okolnosti pred dolazak Hristov 3. Jevrejsko iščekivanje Mesije 4. Sveti Jovan Preteča** | • Upoznati učenike sa kulturno-istorijskim prilikama u Palestini pred Hristovo rođenje;  • Ukazati učenicima na starozavetna proroštva vezana za dolazak Spasitelja - Mesije; • Objasniti učenicima ulogu i značaj Svetog Jovana Preteče; • Razviti svest kod učenika o značaju pokajanja i vrlinskog života; | • moći da kaže da su Jevreji pred dolazak Mesije bili pod Rimskom okupacijom i da su među njima postojale podele  • moći da prepozna da su Jevreji očekivali Mesiju na osnovu starozavetnih proroštava  • moći da prepriča život Svetog Jovana Preteče i Krstitelja Gospodnjeg i kaže da je on pripremao narod za dolazak Hrista  • moći da doživi vrlinski život i pokajanje kao pripremu za susret sa Hristom; | • Istorijske okolnosti pred dolazak Hristov • Starozavetna proroštva o dolasku Mesije • Sveti Jovan Preteča |
| **III - UVOD U NOVI ZAVET**  **5. Novi Zavet je ispunjenje Starog Zaveta 6. Novozavetni spisi  7. Jevanđelisti** | • Upoznati učenike sa nastankom novozavetnih knjiga; • Objasniti učenicima ključne novozavetne pojmove; • Pružiti učenicima osnov za razumevanje smisla novozavetnih događaja; • Podstaći učenike da samostalno čitaju Sveto Pismo. | • moći da zaključi da je dolaskom Isusa Hrista Bog sklopio Novi Zavet sa ljudima.  • moći da navede neke od novozavetnih knjiga i okolnosti njihovog nastanka;  • moći da pronađe određeni biblijski odeljak; • moći da kaže da se Biblija koristi na bogosluženjima;  • moći da imenuje Jevanđeliste i prepozna njihove ikonografske simbole; • biti podstaknut na čitanje Svetog Pisma. | • Novi Zavet je ispunjenje Starog Zaveta • Novozavetni spisi (nastanak, podela, funkcija, autori...) • Jevanđelisti |
| **IV - BOGOČOVEK - ISUS HRISTOS**  **8. Presveta Bogorodica - Blagovesti 9. Bogorodičini praznici 10. Rođenje Hristovo 11. Hristos je Bogočovek 12. Krštenje Hristovo 13. Hristova čuda 14. Novozavetne zapovesti i Beseda na gori 15. Hristos - "put, istina i život" 16. Lazareva Subota i Cveti 17. Tajna Večera - prva Liturgija 18. Stradanje Hristovo 19. Vaskrsenje Hristovo** | • Pružiti učenicima osnovno znanje o ličnosti Presvete Bogorodice; • Objasniti učenicima hrišćansko poimanje slobode; • Pružiti učenicima osnovno znanje o jevanđeljskim kazivanjima o Gospodu Isusu Hristu; • Objasniti učenicima razlog ovaploćenja Sina Božijeg; • Podstaći učenike da u opisima Hristovih čuda uvide ljubav Božiju • Kroz Hristove zapovesti o ljubavi i tumačenje pojedinih odeljaka iz Besede na gori ukazati učenicima na značaj ljubavi prema Bogu i bližnjima.  • Podstaći učenike da žive po Jevanđelju; • Ukazati učenicima na povezanost Tajne Večere i Svete Liturgije; • Predstaviti učenicima događaje Stradanja i Vaskrsenja Hristovog kao ključne za spasenje sveta i čoveka. | • moći da prepriča događaj Blagovesti i da prepozna da je to "početak spasenja"; • moći da prepozna službu anđela kao glasnika i služitelja Božijih; • moći da prepozna Bogorodičino prihvatanje volje Božije kao izraz slobode;  • moći da uoči da je za razliku od Eve, Bogorodica poslušala Boga  • moći da prepriča neke od događaja iz života Presvete Bogorodice i poveže ih sa Bogorodičinim praznicima; • moći da prepriča biblijski opis Rođenja Hristovog; • moći da prepozna da je Hristos došao na svet da sjedini Boga i čoveka  • moći da prepriča biblijski opis Hristovog Krštenja, posta i kušanja; • moći da prepozna da su Hristova čuda izraz Njegove ljubavi prema ljudima; • moći da uvidi razliku između starozavetnog zakona i novozavetnih zapovesti o ljubavi; • biti podstaknut da prihvati Hrista za svoj životni uzor; • moći da prepriča događaje Vaskrsenja Lazarevog i Ulaska u Jerusalim; • moći da uvidi kontradiktornost između očekivanja jevrejskog naroda spram Hristove ličnosti; • moći da hronološki navede događaje Strasne sedmice; • moći da prepriča biblijski opis Tajne Večere i u prinosu hleba i vina prepozna Svetu Liturgiju; • moći da prepriča biblijski opis Hristovog Stradanja i Vaskrsenja • moći da kroz tumačenje tropara Hristovog Vaskrsenja prepozna da je Hristos pobedio smrt i omogućio svima vaskrsenje iz mrtvih; | • Presveta Bogorodica - Blagovesti • Bogorodičini praznici • Rođenje Hristovo • Hristos je Bogočovek • Krštenje Hristovo • Hristova čuda • Novozavetne zapovesti i Beseda na gori • Hristos - Onaj koji je naš "put, istina i život" • Lazareva Subota i Cveti • Tajna Večera - prva Liturgija • Stradanje Hristovo • Vaskrsenje Hristovo |
| **V - CRKVA DUHA SVETOGA**  **20. Vaznesenje i Pedesetnica 21. Crkva u Jerusalimu 22. Pavle - apostol neznabožaca 23. Progoni hrišćana 24. Sveti car Konstantin i krštenje carstva** | • Objasniti učenicima značaj događaja Vaznesenja i Pedesetnice; • Upoznati učenike sa misionarskom delatnošću svetih apostola; • Upoznati učenike sa osobenostima svedočenja vere u ranoj Crkvi;  • Ukazati učenicima na uzroke gonjenja hrišćana; • Podstaći učenike na toleranciju prema pripadnicima drugih veroispovesti. | • moći da prepriča događaje Vaznesenja i Pedesetnice; • moći da kaže da je silaskom Duha Svetog na apostole rođena Crkva Hristova; • moći da imenuje nekoliko svetih apostola i navede neke od događaja iz njihovog života; • moći da uoči da su u Rimskom carstvu hrišćani bili gonjeni i navede neke od primera mučeništva;  • moći da objasni značaj donošenja Milanskog edikta; • moći da usvoji vrednost tolerancije među ljudima različitih verskih ubeđenja; | • Vaznesenje i Pedesetnica • Zajednica u Jerusalimu, prema izveštaju iz Dela apostolskih  • Misionarsko delo svetog apostola Pavla  • Gonjenja Crkve  • Sveti car Konstantin i krštenje carstva |